Înaintarea în vîrstă trebuie să dea simțul realității; în 1905, cînd Gherea se aventurează riscant, ajutîndui pe marinarii răsculați de pe vasul „Potemkin“, scrie: „Ce va să zică astfel de copilării din parte-i?“ Iar cînd află că tot Gherea, același idealist, a refuzat medalia „bene-merenti“ acordată de rege, se indignează teatral: „auzi dumneata, om bătrîn și cu principii!“ 7 Ca idei politice, a fost fără îndoială un „conservatordemocrat“, ceea ce explică angajarea lui militantă de la bătrînețe – surprinzătoare – în campania electorală pentru partidul cu această titulatură, fundat de Take Ionescu, concetățeanul lui ploieștean.